# Csongrád Város Polgármesterétől „M”

Témafelelős: dr. Barcsi Judit

Száma: Önk/90-1/2023.

***ELŐTERJESZTÉS***

**Csongrád Városi Önkormányzat Képviselő-testületének**

**2023. június 22-ei ülésére**

**Tárgy:** A közterületek rendeltetéstől eltérő célú használatának szabályairól és díjairól szóló önkormányzati rendelet módosítása

# Tisztelt Képviselő-testület!

Figyelemmel a gyakorlati jogalkalmazás tapasztalataira (kedvezményre, mentességre vonatkozó igények) - a közterületek rendeltetéstől eltérő célú használatának szabályairól és díjairól szóló 4/2014.(II. 24.) számú önkormányzati rendeletben foglalt alább felsorolt díjtételek csökkentésére teszek javaslatot.

|  |  |  |  |
| --- | --- | --- | --- |
|  |  | **JELENLEGI DÍJTÉTEL** | **MÓDOSULÓ DÍJTÉTEL** |
|  | **Közterület-használat célja** | **I. körzet** | **II. körzet** | **I. körzet** | **II. körzet** |
| 4 | Árusításra szolgáló asztal, pavilon, fülke, tricikli, árusító automata | 1.250 Ft/m2/hó | 1.000 Ft/m2/hó | 1.000 Ft/m2/hó | 700 Ft/m2/hó |
| 6 | Tűzijáték | 3.000 Ft/alkalom | 2.000 Ft/alkalom | díjmentes | díjmentes |
| 14/a | Törmelék tárolása 1 hónapon túl 3 hónapig | nincs szabályozva | nincs szabályozva | 300 Ft/m2/hó | 300 Ft/m2/hó |
| 22 | Vendéglátó-ipari előkert (szezontól függetlenül) | 1.300 Ft/m2/hó | 1.000 Ft/m2/hó | 1.000 Ft/m2/hó | 700 Ft/m2/hó |
| 23 | Kiépített, használaton kívüli vendéglátó-ipari előkert (október 1.- április 30.) | 750 Ft/m2/hó | 500 Ft/m2/hó | 500 Ft/m2/hó | 350 Ft/m2/hó |
| 24 | Kereskedelmi üzlethomlokzat előtti árusításra (kizárólag a kereskedelmi tevékenység folytatója) | 1.100 Ft/m2/hó | 900 Ft/m2/hó | 800 Ft/m2/hó | 600 Ft/m2/hó |

Egyidejűleg javasolom, hogy a Polgármester mérlegelésen alapuló, a díj mérséklésével és elengedésével kapcsolatos hatáskörét a T. Képviselő-testület helyezze hatályon kívül oly módon, hogy a tipikusan előforduló esetkörök a meglévő mentességek mellett egy új mentességi körbe kerüljön beépítésre a következők szerint:

*„10.§ (7) Engedélyhez kötött, díjfizetés alól mentes közterület-használati formák:*

1. *építési munkával kapcsolatos állvány, daru, egyéb, az építkezéshez használt eszköz, építőanyag elhelyezése esetén:*
2. *új lakás és egyéb épület, építmény építése esetén 1 évig, valamint*

*ab) lakás és egyéb épület, építmény felújítása, bővítése esetén 6 hónapig,*

1. *törmelék tárolása 1 hónapig,*
2. *közműbekötő vezeték építése,*
3. *tűzijáték,*
4. *aláírásgyűjtés,*
5. *horgászmóló, hajó, csónak és ladik elhelyezése november 1. és április 1. között,*
6. *városfejlesztést érintő beruházások,*
7. *városmarketing szempontjából kiemelkedő közterület-használati formák,*
8. *közművelődéssel, népművészettel, egészséges életmóddal, sporttal, kulturális tevékenységgel kapcsolatos közterület használati formák,*
9. *non-profit és egyházi rendezvények,*
10. *karitatív jellegű közterület-használat.”*

Tekintettel arra, hogy az idei éves díjak már megállapításra kerültek, a módosítás 2024. január 1. napjával lépne hatályba.

A rendelet módosítása kapcsán elvégzett előzetes hatásvizsgálatról a jogalkotásról szóló 2010. évi CXXX. törvény 17.§. (2) bekezdése alapján az alábbiak szerint tájékoztatom a Tisztelt Képviselő-testületet. A rendelet módosításának

* **társadalmi, költségvetési, gazdasági hatása:** a kedvezménnyel érintettek általános körére figyelemmel bevételkiesés várható.
* **egészségi, környezeti következménye:** nem releváns
* **adminisztratív hatása:** nem releváns
* a rendelet **megalkotásának szükségessége:** gyakorlati jogalkalmazáshoz igazodó szabályrendszer kialakítása
* jogszabály alkalmazásához szükséges **személyi, szervezeti, tárgyi és pénzügyi feltételek:** rendelkezésre állnak.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

Csongrád, 2023. június 14.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A közterületek rendeltetéstől eltérő célú használatának szabályairól és díjairól szóló 4/2014.(II. 24.)önkormányzati rendelete módosításáról**

Csongrád Város Önkormányzat Képviselő-testülete az Alaptörvény 32. cikk (1) bekezdés a) pontjában és (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva következőket rendeli el.

**1. §**

A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 10. § (7) bekezdése helyébe a következő rendelkezés lép:

„(7) *Engedélyhez kötött, díjfizetés alól mentes közterület-használati formák:*

*a)* *építési munkával kapcsolatos állvány, daru, egyéb, az építkezéshez használt eszköz, építőanyag elhelyezése esetén:*

*aa)* *új lakás és egyéb épület, építmény építése esetén 1 évig, valamint*

*ab)* *lakás és egyéb épület, építmény felújítása, bővítése esetén 6 hónapig,*

*b)* *törmelék tárolása 1 hónapig,*

*c)* *közműbekötő vezeték építése,*

*d)* *aláírásgyűjtés*

*e)* *horgászmóló, hajó, csónak és ladik elhelyezése november 1. és április 1. között,*

*f)* *városfejlesztést érintő beruházások,*

*g)* *városmarketing szempontjából kiemelkedő közterület-használati formák,*

*h)* *közművelődéssel, népművészettel, egészséges életmóddal, sporttal, kulturális tevékenységgel kapcsolatos közterület használati formák,*

*i)* *non-profit és egyházi rendezvények, karitatív jellegű közterület-használat.*”

**2. §**

A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 1. melléklete az 1. melléklet szerint módosul.

**3. §**

Hatályát veszti A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 10. § (8) bekezdése.

**4. §**

Ez a rendelet 2024. január 1-jén lép hatályba.

 Bedő Tamás sk. Dr. Juhász László sk.

 polgármester jegyző

Végső előterjesztői indokolás

A Polgármester mérlegelésen alapuló, a díj mérséklésével és elengedésével kapcsolatos hatásköre megszűnik az egységes jogalkalmazás érdekében, figyelemmel arra is, hogy a közterület-használat díjának a vásárolt szolgáltatás, azaz a közterület-használat értékéhez kell igazodnia igazodik. A díjtételek ennek megfelelően módosulnak.

*1. melléklet az .../... . (... . ... .) önkormányzati rendelethez*

1. A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 1. mellékletében foglalt táblázat 4. sora helyébe a következő rendelkezés lép:

„

|  | ***A*** | ***B*** | ***C)*** |
| --- | --- | --- | --- |
| **4** | **Árusításra szolgáló asztal,** pavilon, fülke, tricikli, árusító automata | 1.000 Ft/m2/hó | 700 Ft/m2/hó |

”

2. A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 1. mellékletében foglalt táblázat 6. sora helyébe a következő rendelkezés lép:

„

|  | ***A*** | ***B*** | ***C)*** |
| --- | --- | --- | --- |
| **6** | Tűzijáték | díjmentes | díjmentes |

”

3. A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 1. mellékletében foglalt táblázat a következő 14a. sorral egészül ki:

„

|  | ***A*** | ***B*** | ***C)*** |
| --- | --- | --- | --- |
| **14a** | Törmelék tárolása 1 hónapon túl 3 hónapig | 300 Ft/m2/hó | 300 Ft/m2/hó |

”

4. A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 1. mellékletében foglalt táblázat 22–24. sora helyébe a következő rendelkezések lépnek:

„

|  | ***A*** | ***B*** | ***C)*** |
| --- | --- | --- | --- |
| **22** | Vendéglátó-ipari előkert (szezontól függetlenül) | 1.000 Ft/m2/hó | 700 Ft/m2/hó |
| **23** | **Kiépített, használaton kívüli vendéglátó-ipari előkert (október 1.- április 30.)** | **500 Ft/m**2**/hó** | **350 Ft/m**2**/hó** |
| **24** | Kereskedelmi üzlethomlokzat előtti árusításra (kizárólag a kereskedelmi tevékenység folytatója) | 800 Ft/m2/hó | 600 Ft/m2/hó |

”

5. A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet 1. mellékletében foglalt táblázat 39. sora helyébe a következő rendelkezés lép:

„

|  | ***A*** | ***B*** | ***C)*** |
| --- | --- | --- | --- |
| **39** | Horgászmóló, hajó, csónak, ladik - április 1. és október 31. között | 300 Ft/m2/hó | 150 Ft/m2/hó |